Ioanna Papissa
Ioanna Papissa vel Ioannes Anglicus? (secundum alias mythistorias etiam Jutta, Mulier Jutte, Gilberta, Agnes, et Glancia appellata) est ficta antiquae fabulae persona, quam historici hodierni putant numquam vixisse. Traditur mulier, quaedam Ioanna, papa olim facta esse, sic a populo appellata. De hac re scripserunt Ioannes de Mailly Dominicanus in Chronica universalis Mettensis, Stephanus de Borbone in Tractatus de diversis materiis predicabilibus, et Martinus Oppaviensis, qui etiam papissae graviditatem et partum enarrat.